Сегѡ̀ ра́ди всѣ̂мъ прили́чествуетъ безпопече́ніе, и є́же упражня́тися по бз҃ѣ, да а́ще ѿ ча́сти жите́йстіи су́ть, я́коже рече́ся, по ма́лу пріи́дутъ въ му́дрость и ра́зумъ духо́вный, илѝ а́ще мо́гутъ соверше́ннѣ упражня́тися, и вся́ко имѣ́ти попече́ніе, во є́же благоугоди́ти бг҃у, да у́зритъ бг҃ъ произволе́ніе и́хъ, и да́руетъ ѝмъ поко́й духо́внымъ ра́зумомъ, дости́гнути ѝхъ, и сотвори́тъ поучє́нія въ пе́рвомъ видѣ́ніи, ко є́же стяжа́ти неизглаго́ланное сокруше́ніе душѝ, и бы́ти ни́щими ду́хомъ